**{LOGO}**

**RAMMEAVTALE FOR KJØP AV VIKARTJENESTER**

**Avtalereferanse:** [Sett inn korrekt kontraktsnr./-referanse]

**Rammeavtale for kjøp av vikartjenester**

**Rammeavtale mellom:**

|  |
| --- |
| [Navn på Oppdragsgiveren] |

(heretter omtalt som Oppdragsgiver)

og

|  |
| --- |
| [Navn på Leverandøren] |

(heretter omtalt som Leverandør)

Oppdragsgiver handler for denne rammeavtalen etter fullmakt også på vegne av følgende samarbeidspartnere, som også opptrer som Oppdragsgivere etter denne rammeavtalen:

|  |
| --- |
| [Navn på samarbeidspartner] |
| [Navn på samarbeidspartner] |
| [Navn på samarbeidspartner] |
| [Navn på samarbeidspartner] |

For Oppdragsgiver: For Leverandør:

|  |  |  |
| --- | --- | --- |
| [Sted/dato]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [Navn på signatursetter]  [Tittel] |  | [Sted/dato]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [Navn på signatursetter]  [Tittel] |

Oppdragsgivers signatursetter bekrefter med sin signatur på dette dokument at han innehar de fullmakter som er nødvendige for å binde sin avtalepart under denne rammeavtalen.

Fullmakt i henhold til stilling

Skriftlig fullmakt vedlagt

Leverandørs signatursetter bekrefter med sin signatur på dette dokument at han innehar de fullmakter som er nødvendige for å binde sin avtalepart under denne rammeavtalen.

Fullmakt i henhold til stilling

Skriftlig fullmakt vedlagt

Denne rammeavtalen er utstedt i to eksemplarer, hvorav ett beholdes av Oppdragsgiver og ett beholdes av Leverandør.

**Skriftlige henvendelser i relasjon til rammeavtalen**

Alle skriftlige henvendelser angående dette avtaleforholdet skal sendes til følgende adresser:

*Henvendelser til Oppdragsgiver: Henvendelser til Leverandør:*

|  |  |  |
| --- | --- | --- |
| [Adressat]  [Adresse]  [Postnummer og poststed]  [E-post] |  | [Adressat]  [Adresse]  [Postnummer og poststed]  [E-post] |

**Partenes oppnevnte kontaktpersoner (navn, stilling, telefon, e-post)**

*For Oppdragsgiver: For Leverandør:*

|  |  |  |
| --- | --- | --- |
| [Navn]  [Stilling]  [Telefon]  [E-post] |  | [Navn]  [Stilling]  [Telefon]  [E-post] |

**INNHOLDSFORTEGNELSE**

[1 KONTRAKTSTYPE OG FORMÅL 5](#_Toc483298733)

[2 Bilagsoversikt 5](#_Toc483298734)

[3 PRIS OG BETALINGSBETINGELSER 5](#_Toc483298735)

[4 Avrop på rammeavtalen 6](#_Toc483298736)

[5 TAUSHETSPLIKT 7](#_Toc483298737)

[6 LEVERANDØRENS PLIKTER 7](#_Toc483298738)

[7 OPPDRAGSGIVERS PLIKTER 11](#_Toc483298739)

[8 MISLIGHOLD 12](#_Toc483298740)

[9 OPPSIGELSE AV AVTALEN 13](#_Toc483298741)

[10 OPPHØR AV RAMMEAVTALEN 13](#_Toc483298742)

[11 MØTER 13](#_Toc483298743)

[12 TVISTER 13](#_Toc483298744)

# KONTRAKTSTYPE OG FORMÅL

## Rammeavtalens formål og omfang

Denne rammeavtalen er en parallell rammeavtale inngått for å dekke Oppdragsgiverens behov for de nærmere angitte vikartjenestene.

Rammeavtalen er inngått med 3 leverandører, rangert i følgende rekkefølge:

1. Leverandør X
2. Leverandør Y
3. Leverandør Z

Rangeringen har betydning for hvordan avropene gjennomføres, jfr. pkt. 4.2

Rammeavtalen innebærer ikke at Oppdragsgiver er forpliktet til å kjøpe et fastsatt volum vikartjenester.

## Rammeavtalen varighet

Rammeavtalen gjelder fra kontraktsigneringsdato og i [antall] år, med opsjon for Oppdragsgiver til å forlenge rammeavtalen i inntil ytterligere [antall] år. Total avtaleperiode er maks 4 år. Evt. forlenging skal skje med minimum 1 måneds skriftlig varsel før utløp av inneværende avtaleperiode.

# Bilagsoversikt

Rammeavtalen består av følgende dokumenter:

|  |  |  |  |  |  |
| --- | --- | --- | --- | --- | --- |
| Alle rubrikker skal være krysset av (ja eller nei) | | Ja | | Nei | |
| Bilag 1: Oppdragsgivers kravspesifikasjon | |  | |  | |
| Bilag 2: Leverandørens løsningsbeskrivelse | |  | |  | |
| Bilag 3: Prisbilag | |  | |  | |
| Bilag 4: Avropsskjema | |  | |  | |
| Bilag 5: Informasjon om Oppdragsgivers lønn og goder | |  | |  | |
| Bilag 6: Egenrapporteringsskjema lønns- og arbeidsvilkår | |  | |  | |
| Bilag 7: Samhandlingsavtalen | |  | |  | |
|  |  |  |  |  |  |

# PRIS OG BETALINGSBETINGELSER

## Pris

Følgende er grunnlag for rett fakturering:

• Vikarens avtalte bruttotimelønn, etter minstekravet i Arbeidsmiljøloven § 14-12a

• Påslagsprosent av vikarens brutto timelønn i henhold til Bilag 3 Prisskjema

• Sosiale utgifter (feriepenger og arbeidsgiveravgift av lønn + feriepenger)

Oppdragsgiver dekker ikke lønn utover minstekravet i Arbeidsmiljøloven § 14-12a.

## Fakturering

### Faktureringsrutiner

Fakturering skal skje etterskuddsvis hver måned.

Fakturering skal skje med betaling pr. 30 kalenderdager. Fakturert beløp skal gjelde den tid som er medgått frem til faktureringstidspunktet. Betalingsfristen begynner ikke å løpe før godkjent faktura er mottatt. Som godkjent faktura regnes faktura som er adressert og merket riktig iht. punkt 3.2.2, og som gjør det mulig for Oppdragsgiver å kontrollere at det som er fakturert er levert og ellers i samsvar med det som er avtalt og de krav Oppdragsgiver har stilt. Fakturagebyr og andre former for tillegg aksepteres ikke.

### Fakturaformat og faktureringsadresse

Leverandøren skal sende faktura elektronisk. Elektronisk faktura skal være av formatet Elektronisk handelsformat (EHF). EHF formatet er et offentlig standardformat (XML) som dekker regnskapslovens krav.

Faktura merkes med *(referanse)* og sendes til:X

Virksomhetens elektroniske fakturaadresse er organisasjonsummeret til mottakende virksomhet, se gjerne <http://www.anskaffelser.no/e-handel/artikler/mottakere-i-elma>

### Overdragelse av fakturaer

Leverandøren kan ikke overdra fakturaer til tredjemann for innkreving uten forutgående skriftlig samtykke fra Oppdragsgiver.

# Avrop på rammeavtalen

## Ehandel

Avrop skjer gjennom aksesspunktinfrastrukturen, aksesspunkt som oppdragsgiver har valgt. Transaksjoner skal gjennomføres i henhold til standardformatet EHF, se samhandlingsavtale, bilag 7.

Leverandører på denne avtalen forplikter seg til å tilgjengeliggjøre sine tjenester og motta ordre i henhold til de krav og frister som er angitt i bilag 7 (samhandlingsavtalen).

Leverandøren skal utarbeide og oppdatere spesifikk EHF katalog for Oppdragsgiver der kun de tjenesteområder som inngår i denne rammeavtalen skal fremkomme. Katalogen skal utarbeides i elektronisk format og distribueres til den elektroniske adresse Oppdragsgiver angir.

Leverandøren skal holde katalogen oppdatert i henhold til kravene i samhandlingsavtalen.

## Gjennomføring av avrop

Ved avrop skal leverandør rangert som nr. 1 gis anledning til å dekke Oppdragsgivers behov. Dersom leverandør rangert som nr. 1 ikke er i stand til å dekke hele behovet går forespørselen, for den delen som ikke dekkes, videre til leverandør rangert som nr. 2. Dersom leverandør nr. 2 ikke kan dekke hele det gjenstående behovet, går forespørselen videre til leverandøren rangert som nr. 3.

Kan ingen av leverandørene på rammeavtalen dekke det fulle behovet kan Oppdragsgiver starte avropsprosessen på nytt med endrede betingelser, eller forsøke å dekke det opprinnelige behovet på annen måte.

Det er oppdragsgiver som bestemmer etter hvilke frister avropene må besvares.

# TAUSHETSPLIKT

Informasjon som Partene blir kjent med i forbindelse med rammeavtalen og gjennomføringen av rammeavtalen skal behandles konfidensielt, og ikke gjøres tilgjengelig for utenforstående uten samtykke fra den annen part.

Taushetsplikt etter denne bestemmelsen er ikke til hinder for utlevering av informasjon som kreves fremlagt i henhold til lov eller forskrift, herunder offentlighet og innsynsrett som følger av lov 19. mai 2006 om rett til innsyn i dokument i offentleg verksemd (offentleglova). Om mulig skal den annen part varsles før slik informasjon gis.

Taushetsplikten er ikke til hinder for at opplysningene brukes når ingen berettiget interesse tilsier at de holdes hemmelig, for eksempel når de er alminnelig kjent eller alminnelig tilgjengelig andre steder.

Partene skal ta nødvendige forholdsregler for å sikre at uvedkommende ikke får innsyn i eller kan bli kjent med taushetsbelagt informasjon.

Taushetsplikten gjelder Partenes ansatte, underleverandører og tredjeparter som handler på Partenes vegne i forbindelse med gjennomføring av rammeavtalen. Partene kan bare overføre taushetsbelagt informasjon til slike underleverandører og tredjeparter i den utstrekning dette er nødvendig for gjennomføring av rammeavtalen, forutsatt at disse pålegges plikt til konfidensialitet tilsvarende dette punktet.

Taushetsplikten er ikke til hinder for at Partene kan utnytte erfaring og kompetanse som opparbeides i forbindelse med gjennomføringen av rammeavtalen.

Taushetsplikten gjelder også etter at rammeavtalen er opphørt. Ansatte eller andre som fratrer sin tjeneste hos en av Partene skal pålegges taushetsplikt om forhold som nevnt ovenfor også etter fratredelsen.

# LEVERANDØRENS PLIKTER

## Generelle forpliktelser

Vikartjenestene skal utføres profesjonelt, effektivt og med høy faglig standard.

Henvendelser fra Oppdragsgiver skal besvares uten ugrunnet opphold.

Leverandøren skal uten ugrunnet opphold varsle om forhold Leverandøren forstår eller bør forstå kan få betydning for vikartjenestene, herunder eventuelle forventede forsinkelser.

Leverandøren er ansvarlig for at utførelsen av vikartjenestene skjer i overenstemmelse med gjeldende lovgivning og/eller i samsvar med relevant bransjeregelverk.

## Lov om arbeidsmarkedstjenester

Leverandøren plikter å følge lov om arbeidsmarkedstjenester (LOV 2004-12-10 nr. 76) § 27 og skal til enhver tid oppfylle følgende betingelser:

1. Virksomhet som har leiet ut en arbeidstaker, kan ikke begrense arbeidstakerens mulighet til å ta arbeid hos innleier etter at ansettelsesforholdet hos utleier er avsluttet.
2. Virksomheten kan ikke leie ut en arbeidstaker til en av arbeidstakerens tidligere arbeidsgivere før det har gått seks måneder siden arbeidstakeren sluttet hos denne.
3. Virksomheten kan ikke kreve betaling av arbeidstakeren for utleietjenester.

## Levering

Tjenester som avropes i henhold til denne avtale skal leveres fra den tid som avtales ved det enkelte avrop.

Levering anses skjedd når vikar med nødvendige kvalifikasjoner møter opp på angitt sted klar til å utføre arbeidet.

## Leveringsstatistikk

Leverandøren skal på anmodning fra Oppdragsgiver, vederlagsfritt levere statistikk m.v. til Oppdragsgiver for leveranser gjort under rammeavtalen. Statistikk skal utarbeides som en rapport som viser uttak av vikartjenester innenfor de ulike kategoriene, antall timer og forbrukt sum pr. oppdrag.

Statistikken skal leveres i løpet av 10 virkedager.

## Personell

Ved utskifting av vikar plikter leverandøren å erstatte vikaren med vikar som oppfyller kravene i kravspesifikasjonen. Ved bytte av vikar bærer Leverandøren kostnadene knyttet til byttet, herunder eventuelle kostander ved å tilføre ny vikar kunnskap for å gjøre vedkommende vikar operativ på tilsvarende nivå som vikaren som erstattes.

Oppdragsgiver kan kreve at vikar som etter Oppdragsgivers oppfatning opptrer på en klanderverdig måte eller som er uegnet til å utføre vikartjenesten skiftes ut uten ugrunnet opphold på Leverandørens bekostning. Oppdragsgiver skal gi Leverandøren en saklig begrunnelse for hvorfor personell kreves utskiftet.

Dersom kontraktens bilag 2 navngir de personer som skal stå for utvelgelse/ rekruttering av vikarer, skal disse personene ved et eventuelt bytte erstattes av personer med tilsvarende kompetanse. Oppdragsgiver skal gis anledning til å godkjenne nytt personell. Nektelse av slik godkjenning kan bare skje dersom det foreligger saklig grunn.

## Leverandørens uavhengighet

Vikarer som Leverandøren benytter, skal ikke på noe vis være i interessekonflikt i forbindelse med gjennomføringen av oppdraget. Leverandøren er forpliktet til å underrette Oppdragsgiver om forhold som kan medføre interessekonflikter. Vikaren som kan tenkes å komme i en slik konfliktsituasjon skal ikke benyttes til oppdrag.

## Forsikringer

Leverandøren skal holde sin utførelse av vikartjenestene dekket av forsikring i henhold til gjeldende bransjenormer for vikartjenester.

## Reklame, kundepleie m.v.

Leverandøren må innhente forhåndsgodkjennelse fra Oppdragsgiver dersom Leverandøren for reklameformål eller på annen måte ønsker å gi offentligheten informasjon om rammeavtalen ut over å oppgi leveransen som generell referanse.

Leverandøren plikter i sin markedsføring av rammeavtalen inn mot Oppdragsgiver og representanter for Oppdragsgiver å opptre lojalt i forhold til rammeavtalens formål og omfang.

Leverandøren plikter bare å markedsføre tjenester m.v. som er underlagt rammeavtalen, og har et selvstendig ansvar for ikke på noen måte å levere eller oppmuntre til avrop på tjenester og evt. varer som ikke er underlagt rammeavtalen.

Leverandøren skal ikke tilby Oppdragsgiver eller representanter for Oppdragsgiver gaver eller gavelignende varer eller tjenester i tilknytning til avtaleforholdet mellom Leverandør og Oppdragsgiver.

Ved avslutning av kontraktsforholdet plikter Leverandøren å bidra til smidig overgang til evt. ny leverandør ved å avslutte alle former for markedsføring av gjeldende kontraktsforhold inn mot Oppdragsgiver, samt å avvise evt. avrop basert på det avsluttede avtaleforholdet.

## Likebehandling av lønns- og arbeidsvilkår

Leverandøren plikter å gi vikarene, som blir engasjert på bakgrunn av denne rammeavtalen, minst de samme lønns- og arbeidsvilkår som gjelder hos Oppdragsgiver, jf. Arbeidsmiljøloven § 14-12a.

*Dette gjelder:*

1. *Arbeidstidens lengde*
2. *Overtidsarbeid*
3. *Varighet og plassering av pauser og hvileperioder*
4. *Nattarbeid*
5. *Feriefritid, feriepenger, fridager og godtgjøring på slike dager, og*
6. *Lønn og utgiftsdekning*

Vikaren, som blir leid ut til oppdragsgiver, har samme tilgang til felles goder og tjenester hos innleier.

Oppdragsgiver kan kreve at Leverandørene dokumenterer hvilke lønns- og arbeidsvilkår de ansatte har. Oppdragsgiver har rett til innsyn i relevante dokumenter som for eksempel timelister og lønnsslipper.

Oppdragsgiver har rett til å foreta både meldte og uanmeldte revisjoner hos Leverandøren for å kontrollere at ovennevnte bestemmelser er oppfylt.

Dersom oppdragsgiver som følge av solidaransvaret i aml § 14- 12c må utbetale forfalt lønn og feriepenger, har Oppdragsgiver regressrett overfor Leverandøren. Oppdragsgiver har videre rett til å holde tilbake et beløp likt 50% av utestående beløp til forholdet er rettet opp.

Brudd på forpliktelsene etter denne bestemmelsen er å anse som vesentlig mislighold.

* 1. ***Forskrift om lønns- og arbeidsvilkår i offentlige kontrakter***

For avtaler som omfattes av forskrift 8. februar 2008 nr. 112 om lønns- og arbeidsvilkår i offentlige kontrakter gjelder følgende:

1. **Krav til leverandør og eventuelle underleverandører**
2. På områder som er dekket av forskrift om allmenngjort tariffavtale, skal leverandøren sørge for at ansatte[[1]](#footnote-2) hos leverandøren og eventuelle underleverandører som direkte medvirker til å oppfylle denne kontrakten har lønns- og arbeidsvilkår i henhold til gjeldende forskrifter[[2]](#footnote-3).
3. På områder som ikke er dekket av forskrift om allmenngjort tariffavtale, skal leverandøren sørge for at de samme ansatte har lønns- og arbeidsvilkår i henhold til gjeldende landsomfattende tariffavtale[[3]](#footnote-4) for den aktuelle bransje. Med lønns- og arbeidsvilkår menes bestemmelser om minste arbeidstid, lønn, herunder overtidstillegg, skift- og turnustillegg og ulempetillegg, og dekning av utgifter til reise, kost og losji, i den grad slike bestemmelser følger av tariffavtalen.
4. Leverandøren skal ha samme forpliktelser avtalefestet i alle avtaler som omfatter ansatte hos underleverandører som direkte medvirker til å oppfylle denne kontrakten.
5. **Administrative bestemmelser og sanksjoner**
6. Leverandøren skal innen én måned gjøre rede for hvordan virksomheten ivaretar kravene i 1 a) – c) i henhold til malen for egenrapportering[[4]](#footnote-5). Egenrapporteringen skal sendes til oppdragsgiver innen én måned etter kontrakten har startet, med mindre annet er avtalt. Egenrapportering kan kreves flere ganger i løpet av kontraktsperioden.
7. Leverandøren skal på forespørsel og innen tidsfristen satt av oppdragsgiver kunne dokumentere[[5]](#footnote-6) at kravene til lønns- og arbeidsvilkår blir overholdt i egen virksomhet og hos eventuelle underleverandører. Dokumentasjonen[[6]](#footnote-7) kontrolleres av oppdragsgiver eller ekstern kontrollør engasjert av oppdragsgiver. Dokumentasjonen kan inkludere, men er ikke begrenset til, komplett liste med navn på egne og eventuelle underleverandørers ansatte som direkte medvirker til å oppfylle kontrakten, oversikt over allmenngjorte og/eller landsomfattende tariffavtaler som legges til grunn for de samme ansatte, innsyn i leverandørens avtalte lønns- og arbeidsvilkår med eventuelle underleverandører, timelister, arbeidsavtaler, lønnslipper og avtaler om kost og losji.
8. Oppdragsgiver, samt eksterne kontrollører engasjert av oppdragsgiver, har rett til å foreta annonserte og uannonserte stedlige kontroller hos leverandøren, eventuelle underleverandører og ved lokasjonen hvor tjenesten utføres. En stedlig kontroll vil kunne inkludere innsyn i lønns- og personalsystemer.
9. Oppdragsgiver og eventuell ekstern kontrollør som mottar opplysningene, har taushetsplikt om opplysningene[[7]](#footnote-8).
10. Hvis leverandør eller underleverandør får pålegg fra Arbeidstilsynet som gjelder lønns- og/eller arbeidsvilkår, skal leverandøren uten opphold informere oppdragsgiver ved kopi av pålegget. Hvis leverandøren eller underleverandøren ikke utbedrer forholdene i pålegget innen Arbeidstilsynets frister, vil dette bli ansett som mislighold av kontrakten, som vil medføre plikt til å betale dagbøter[[8]](#footnote-9) inntil forholdet er rettet. Dagboten påløper automatisk.
11. Hvis brudd på punkt 1 a)-c) oppdages av oppdragsgiver eller av tredjepart engasjert av oppdragsgiver, skal leverandøren rette forholdet innen den frist oppdragsgiver fastsetter. Der leverandøren selv oppdager slikt brudd gjennom internkontroll eller egen oppfølging av underleverandører, skal leverandøren uten opphold opplyse oppdragsgiver om forholdene og utbedre forholdene innen frist fastsatt av oppdragsgiver. Oppdragsgiver kan kreve at leverandøren skal utarbeide en plan for forbedringer som skal godkjennes av oppdragsgiver. Hvis forholdene ikke utbedres innen fastsatt frist, vil dette bli ansett som mislighold av kontrakten som vil medføre plikt til å betale dagbøter inntil forholdet er rettet. Dagboten påløper automatisk. Ved alvorlige brudd som medfører fare for ansattes liv og helse, ved gjentatte brudd eller ved avtalt maksimal periode med dagbøter, anses det som vesentlig mislighold som gir oppdragsgiver rett til å heve kontrakten.

Dersom likebehandlingsprinsippet etter Arbeidsmiljølovens § 14-12a gir vikaren rett til bedre lønns- og arbeidsvilkår enn de lønns- og arbeidsforhold som vikaren ville få etter forskrift 8. februar 2008 nr. 112 om lønns- og arbeidsvilkår i offentlige kontrakter, skal vikaren minst ha de samme lønns- og arbeidsvilkår som gjelder hos Oppdragsgiver.

# OPPDRAGSGIVERS PLIKTER

## Generelle forpliktelser

Oppdragsgiver skal lojalt medvirke til rammeavtalens gjennomføring.

Henvendelser fra Leverandøren skal besvares uten ugrunnet opphold.

Oppdragsgiver skal uten ugrunnet opphold varsle om forhold Oppdragsgiver forstår eller bør forstå kan få betydning for rammeavtalens gjennomføring, herunder eventuelle forventede forsinkelser.

## Opplysningsplikt etter arbeidsmiljøloven § 14-12b

Oppdragsgiver skal senest 14 dager etter avrop gi Leverandøren de opplysninger som er nødvendige for at Leverandøren skal kunne ivareta kravet om likebehandling i arbeidsmiljøloven § 14-12a. Se for øvrig Bilag 5 Oppdragsgivers lønn og goder.

## Varslingsplikt

Hindres Oppdragsgiveren i å oppfylle sine forpliktelser til rett tid, skal han uten ugrunnet opphold gi melding til Leverandøren om hindringen og dens virkning på muligheten til å oppfylle. Oppdragsgiveren skal kunne dokumentere når og hvordan slik melding ble gitt.

## Betaling

Oppdragsgiveren plikter å gjennomføre betalingen i henhold til punkt 3.

## Medvirkning

Oppdragsgiveren skal yte slik medvirkning som er rimelig å vente av ham for at Leverandøren skal kunne oppfylle sine kontraktsforpliktelser.

# MISLIGHOLD

## Forsinket levering

### Når foreligger forsinkelse

Det foreligger forsinkelse dersom Leverandøren ikke har stilt vikar til rådighet for Oppdragsgiver i henhold til det tidspunkt som ble bestemt ved avropet.

### Dagsmulkt

Ved forsinket levering begynner dagsmulkt å løpe automatisk.

Dagsmulkten utgjør 500,- per hverdag inntil levering finner sted, eller Oppdragsgiver har fått dekket behovet på annen måte.

Kan forsinkelsen henføres til Oppdragsgivers forhold, eller han ved uaktsomhet medvirket til det økonomiske tapet, reduseres Leverandørens ansvar tilsvarende.

Dagsmulkt er ikke til hinder for at Oppdragsgiver i tillegg krever erstatning for å få dekket tap som viser seg å bli større enn det som dekkes av dagsmulkten. Betalt dagsmulkt skal gå til fradrag i erstatningen i den utstrekning den er kompensasjonsrelevant.

Oppdragsgiver skal søke å forebygge og begrense skadevirkningene av Leverandørens forsinkelse.

## Forsinkelsesrente

Hvis Oppdragsgiveren ikke betaler til avtalt tid har Leverandøren krav på rente av det beløp som er forfalt til betaling, i henhold til lov 17. desember 1976 nr. 100 om renter ved forsinket betaling m.m. (forsinkelsesrenteloven).

## Betalingsmislighold

Hvis forfalt vederlag med tillegg av forsinkelsesrenter ikke er betalt innen 30 (tretti) kalenderdager fra forfall, kan Leverandøren sende skriftlig varsel til Oppdragsgiveren om at avtalen vil bli hevet dersom oppgjør ikke er skjedd innen 60 (seksti) kalenderdager etter at varselet er mottatt.

Heving kan ikke skje hvis Oppdragsgiveren gjør opp forfalt vederlag med tillegg av forsinkelsesrenter innen fristens utløp.

## Heving

Hver av partene har rett til å heve kontrakten dersom den annen vesentlig misligholder sine kontraktsforpliktelser eller det er klart at slikt mislighold vil inntre. Før heving kan skje må den part som vil påberope seg mislighold, skriftlig overfor den annen part, redegjøre for hva som anses som misligholdt.

Følgende situasjoner skal alltid hver for seg anses som vesentlig mislighold fra Leverandørens side:

* Gjentatte brudd på lov, forskrifter, instrukser og enkeltvedtak
* Gjentatte brudd på plikt til å levere statistikk (etter anmodning fra Oppdragsgiver)
* Brudd på kravet om uavhengighet for Leverandør
* Brudd på krav til likebehandling etter arbeidsmiljøloven § 14-12a
* Dersom Leverandøren er rettskraftig dømt for deltakelse i en kriminell organisasjon eller for korrupsjon eller hvitvasking av penger, eller er kjent skyldig i straffbare forhold som angår yrkesmessig vandel
* Hvis det i forbindelse med Leverandørens virksomhet åpnes gjeldsforhandlinger, akkord eller konkurs, eller annen form for kreditorstyring gjør seg gjeldende, eller Leverandøren er under avvikling, har innstilt sin virksomhet eller befinner seg i tilsvarende prosess med hjemmel i nasjonale lover og forskrifter.

Ved heving har Leverandøren krav på betaling for de kontraktsmessige ytelsene som er utført frem til hevingstidspunket.

# OPPSIGELSE AV AVTALEN

Ved vesentlig endrede forutsetninger underveis i avtaleperioden, kan både Oppdragsgiver og Leverandøren si opp avtalen med 6 måneders skriftlig varsel.

# OPPHØR AV RAMMEAVTALEN

Ved avslutning av avtaleforholdet, uavhengig av årsaken til at rammeavtalen opphører, plikter Leverandøren å bidra til smidig overgang til evt. ny leverandør. Dette gjelder ikke dersom rammeavtalen er hevet som følge av Oppdragsgivers mislighold eller forventede mislighold av rammeavtalen.

Eventuelle avrop som er gjort eller arbeid som er påbegynt før utløpet av avtaleforholdet skal gjennomføres selv om vikartjenestene må utføres etter utløpet av avtaleperioden.

# MØTER

Dersom en part finner det nødvendig, kan parten med minst 3 – tre - hverdagers varsel innkalle til møte med den annen part for å drøfte avtaleforholdet og måten avtaleforholdet blir gjennomført på.

Annen frist og rutiner for møtene kan avtales.

# TVISTER

## Rettsvalg og verneting

Partenes rettigheter og plikter etter denne rammeavtalen tolkes og utfylles i sin helhet etter norsk rett.

[Sett inn korrekt tingrett] er verneting for tvister under denne rammeavtalen.

## Forhandlinger

Dersom det oppstår en tvist om Partenes rettigheter og plikter under eller i tilknytning til denne rammeavtalen, skal tvisten søkes løst gjennom forhandlinger.

## Domstols- eller voldgiftsbehandling

Fører forhandlingene ikke frem innen avtalt tid, senest innen 4 uker etter første

forhandlingsmøte, skal tvisten avgjøres av de ordinære domstoler.

Partene kan i fellesskap i stedet få tvisten avgjort med endelig virkning ved voldgift i Norge etter normalreglene i lov av 14. mai 2004 nr. 25 om voldgift.

1. Her inkluderer begrepet ansatte også innleide og utsendte arbeidstakere. [↑](#footnote-ref-2)
2. Per november 2013 er det allmenngjorte tariffavtaler innen følgende områder:

   Byggeplasser

   Skips- og verftsindustrien

   Jordbruks- og gartnerinæringene

   Renhold

   For mer informasjon, se Arbeidstilsynets sider: <http://www.arbeidstilsynet.no/fakta.html?tid=90849> [↑](#footnote-ref-3)
3. Tariffavtaler inngått mellom hovedsammenslutningene, fagforbundene og arbeidsgiverforeningene i norsk arbeidsliv, og som ikke er geografisk avgrenset eller avgrenset til enkeltvirksomheter, vil i utgangspunktet være landsomfattende. [↑](#footnote-ref-4)
4. Difi har utviklet en mal for egenrapportering, se <http://anskaffelser.no/sosial-dumping/dokumenter/egenrapportering-av-lonns-og-arbeidsvilkaar>. [↑](#footnote-ref-5)
5. Leverandøren skal på forespørsel sende dokumentasjonen vederlagsfritt til oppdragsgiver, enten per post eller elektronisk, på en måte og med en sikkerhet som er egnet for de sensitive personopplysningene den inneholder. Det er leverandøren som har ansvaret for at opplysningene blir håndtert forsvarlig ved forsendelsen. [↑](#footnote-ref-6)
6. Dokumentasjonen må være i en slik form og på et slikt språk som gjør den egnet til at oppdragsgiver kan forsikre seg om at kravene til lønns- og arbeidsvilkår er oppfylt. Det er leverandøren som har ansvaret for at en eventuell oversettelse er korrekt. [↑](#footnote-ref-7)
7. Taushetsplikten gjelder ikke overfor Arbeidstilsynet eller Petroleumstilsynet, ei heller overfor ansatte eller interne eller eksterne rådgivere som er nødvendige for å få språklig, økonomisk, juridisk eller annen faglig bistand. Taushetsplikten gjelder også for rådgiverne. [↑](#footnote-ref-8)
8. Hvis ikke annet er avtalt, skal dagboten tilsvare avtalt maksimal dagbot. Hvis ikke slik dagbot følger av kontrakten, må dette avtales. [↑](#footnote-ref-9)